
JÕELÄHTME  VALLAVOLIKOGU	
O T S U S


Kostivere								…….12. november 2026 nr


Perioodiks 2027-2031 elektrienergia ostuks üle ühe eelarveaasta tähtajaga
hanke läbiviimiseks ja sellega seotud hankelepingu sõlmimiseks loa andmine

Riigihangete Keskus (Hangete Korraldamise MTÜ) on regulaarselt läbi viinud elektrienergia ostuks ühishankeid omavalitsustele, millest on ka Jõelähtme Vallavalitsus osa võtnud.

Sarnaselt Riigihangete Keskuse poolt eelmistel perioodidel läbi viidud kohalike omavalitsuste elektrienergia ostu ühishankele on ka seekordne elektrienergia ost planeeritud läbi viia mitme pakkujaga raamlepingute sõlmimise ning raamlepingu sõlminud pakkujate vahel perioodiliste minikonkursside korraldamise meetodil. Kogu hankeperioodi kestuseks on 48 kalendrikuud, mis on omakorda jaotatud 4-ks 12 kuuliseks perioodiks, kus iga 12 kuulise perioodi jaoks elektrienergia ostuhind selgub raamlepingu sõlminud pakkujate vahel läbiviidavate minikonkursside tulemusel.

Võttes aluseks kohaliku omavalitsuse korralduse seaduse § 6 lõike 1, kohaliku omavalitsuse üksuse finantsjuhtimise seaduse § 28 lõike 32 punkti 1, riigihangete seaduse § 42 lõiked 7 ja 8 ning Jõelähtme Vallavolikogu 12.06.2006 määruse nr 29 „Jõelähtme vallavara valitsemise kord“ § 8 lõike 4, Jõelähtme Vallavolikogu 

o t s u s t a b:

1. Anda Jõelähtme Vallavalitsusele luba osaleda Riigihangete Keskuse (Hangete Korraldamise MTÜ) poolt perioodiks 2027 kuni 2031 elektrienergia ostmiseks korraldataval ühishankel.
2. Volitada Jõelähtme Vallavalitsust allkirjastama punktis 1 nimetatud eesmärgiga hankel osalemisega seonduvaid dokumente.
3. Lubada Jõelähtme Vallavalitsusel punktis 1 nimetatud hanke raames sõlmida perioodiks 2027 kuni 2031 elektrienergia ostuks üle ühe eelarveaasta hankelepinguid.
4. Otsus jõustub teatavakstegemisest.

